২০২৩: বিশ্ব হারিয়েছে যাদের
ইতালির সাবেক প্রধানমন্ত্রী সিলভিও বারলুসকোনি, রক সম্রাজ্ঞী টিনা টার্নার, রাশিয়ার ভাড়াটে ওয়াগনার বাহিনীর প্রধান ইয়েভজেনি প্রিগোজিনসহ ২০২৩ সালে যাদের মৃত্যুতে বিশ্বব্যাপী শোক ও আলোচনার সৃষ্টি হয়েছে তাদের নিয়ে এই লেখা।
৭ জানুয়ারি: রাসেল ব্যাংকস (৮২), প্রথিতযশা মার্কিন ঔপন্যাসিক। লেখায় তুলে এনেছেন প্রান্তিক মানুষের জীবন।
১০ জানুয়ারি: জেফ বেক (৭৮), ব্রিটেনের প্রখ্যাত গিটারিস্ট। ১৯৬০ এর দশকে 'ইয়ার্ডবার্ডস' এ বাজাতেন।
১০ জানুয়ারি: কার্ডিনাল জর্জ পেল (৮১), অস্ট্রেলিয়ান ধর্মযাজক। শিশুদের যৌন নিপীড়নের দায়ে কারাদণ্ড, পরে অভিযোগ থেকে বেকসুর খালাস।
১২ জানুয়ারি: লিসা মেরি প্রিসলি (৫৪), সঙ্গীতশিল্পী এলভিস প্রিসলির একমাত্র কন্যা। ওজন হ্রাসের জন্য সার্জারি করতে গিয়ে প্রতিক্রিয়ায় মৃত্যু।
১৬ জানুয়ারি: গিনা লোলোব্রিগিডা (৯৫), ইতালিয়ান মহানায়িকা, হলিউডের স্বর্ণযুগের প্রতিনিধিদের একজন।
১৭ জানুয়ারি: লুসিল র‍্যান্ডন (১১৮), ফ্রেঞ্চ যাজিকা। পৃথিবীর সবচেয়ে বয়স্ক ব্যক্তি।
১৮ জানুয়ারি: ডেভিড ক্রসবি (৮১), আমেরিকান ফোক-রকের পথিকৃৎ।
৩ ফেব্রুয়ারি: প্যাকো রাবানে (৮৮), স্প্যানিশ ফ্যাশন ডিজাইনার, অভিনব নকশার জন্য খ্যাত।
৫ ফেব্রুয়ারি: পারভেজ মোশাররফ (৭৯), পাকিস্তানের সাবেক রাষ্ট্রপতি, সামরিক শাসক
৮ ফেব্রুয়ারি: বার্ট রাকারাক (৯৪), কিংবদন্তী পপ সঙ্গীতজ্ঞ, 'ওয়াক অন বাই' ও 'রেইনড্রপস কিপ ফলিং' এর মতো গানের স্রষ্টা
১০ ফেব্রুয়ারি: কার্লোস সরা (৯১), খ্যাতিমান স্প্যানিশ পরিচালক, ফ্রাঙ্কোর একনায়কত্বের সমালোচক
১৫ ফেব্রুয়ারি: র‍্যাকুয়েল ওয়েলক (৮২), মার্কিন অভিনেত্রী।
৩ মার্চ: কেনযাবুরো ওয়ি (৮৮), নোবেলজয়ী জাপানি সাহিত্যিক।
৯ মার্চ: চাইম টোপোল (৮৭), ইসরায়েলি অভিনেতা। 'ফিডলার অন দ্য রুফ' সিনেমায় গোয়ালার চরিত্রে অভিনয় করে খ্যাতি পান।
১২ মার্চ: ডিক ফসবারি (৭৬), কিংবদন্তী অ্যাথলেট। 'ফসবেরি ফ্লপ' এর প্রচলন করেন। সিজর কিক এর বদলে জনপ্রিয়তা পায় এই ভঙ্গিমা।
২১ মার্চ: ক্লডে লরিয়াস (৯১), ফরাসি জলবায়ু বিশেষজ্ঞ। বৈশ্বিক উষ্ণায়ন নিয়ে তার গুরুত্বপূর্ণ কাজ রয়েছে।
২৮ মার্চ: রিউকি সাকামোটো (৭১), জাপানি সুরকার, ইলেকট্রনিক মিউজিকের জন্য খ্যাত।
১৩ এপ্রিল: মেরি কুয়ান্ট (৯৩), প্রথাবিরোধী ব্রিটিশ ফ্যাশন ডিজাইনার, মিনিস্কার্টের প্রচলনকারী।
১৬ এপ্রিল: আহমাদ জামাল (৯২), মার্কিন সঙ্গীতজ্ঞ ও পিয়ানিস্ট৷ ৮০টির মতো অ্যালবাম রয়েছে তার।
১৯ এপ্রিল: মুনবিন (২৫), কে-পপ মেগাস্টার। 'অ্যাস্ট্রো', ব্যান্ডের সদস্য ছিলেন। ধারণা করা যায়, আত্মহত্যা করেছেন তিনি।
২২ এপ্রিল: ব্যারি হাম্ফ্রিস (৮৯), অস্ট্রেলিয় কৌতুক অভিনয়শিল্পী।
২৫ এপ্রিল: হ্যারি বেলাফোন্টে (৯৬), কিংবদন্তী মার্কিন সঙ্গীতশিল্পী ও অ্যাক্টিভিস্ট।
২৭ এপ্রিল: জেরি স্প্রিনজার (৭৯), জনপ্রিয় মার্কিন টকশো উপস্থাপক।
১৯ মে: মার্টিন অ্যামিস (৭৩), আধুনিক ব্রিটিশ সাহিত্যের অন্যতম পুরোধা ব্যক্তিত্ব।
২৪ মে: টিনা টার্নার (৮৩), কিংবদন্তি মার্কিন রক আইকন, মঞ্চ পরিবেশনায় অনন্যা।
৫ জুন: অ্যাসট্রাড গিলবার্টো (৮৩), ব্রাজিলিয়ান 'গার্ল ফর ইপানেমা' শিল্পী।
৫ জুন: রবার্ট অ্যানসেন (৭৯), মার্কিন ডবল এজেন্ট, রাশিয়ার কাছে আমেরিকার অতি গোপনীয় কিছু তথ্য ফাঁস করেন তিনি।
৬ জুন: ফ্রাঙ্কোইস গিলোট (১০১), ফরাসি শিল্পী। পাবলো পিকাসোর স্বপ্নমানসী ও দীর্ঘদিনের সঙ্গী।
১০ জুন: টেড ক্যাকজিনস্কি (৮১) দুদশকের বেশি সময় ধরে আমেরিকায় ভীতি ছড়ানো এক বোমাবাজ।
১২ জুন: সিলভিও বারলুসকোনি (৮৬), ইতালির সাবেক প্রধানমন্ত্রী, মিডিয়া মোগল।
১৩ জুন: করম্যাক ম্যাককার্থি (৮৯), ঔপন্যাসিক। 'দ্য রোড' ও 'নো কান্ট্রি ফর ওল্ড মেন' এর মতো জনপ্রিয় বইয়ের লেখক।
১৫ জুন: গ্লেন্ডা জ্যাকসন (৮৭), অস্কারজয়ী ব্রিটিশ অভিনেত্রী ও রাজনীতিবিদ।
১ জুলাই: ভিক্টোরিয়া অ্যামেলিনা (৩৭), ইউক্রেনিয়ান সাহিত্যের উদীয়মান তারকা। রাশিয়ান মিসাইল আক্রমণে আহত হয়ে মৃত্যু।
১১ জুলাই: মিলন কুন্ডেরা (৯৪), চেক-ফ্রেঞ্চ ঔপন্যাসিক। চেকোস্লোভাকিয়ার কমিউনিস্ট শাসনের সমালোচক। 'দ্য আনবেয়ারেবল লাইটনেস অব বিং' উপন্যাসের এর জন্য বিখ্যাত।
১৬ জুলাই: জেন বার্কিন (৭৬), ব্রিটিশ বংশোদ্ভুত সঙ্গীতশিল্পী ও অভিনেত্রী। ফরাসি সঙ্গীতশিল্পী ও গীতিকার সার্জ গেইন্সবার্গের সঙ্গে তার প্রেম তুমুল আলোচিত ও চর্চিত।
২১ জুলাই: টনি বেনেট (৯৬), আমেরিকার 'ক্রুনার'দের সর্বশেষ প্রতিনিধি।
২৬ জুলাই: সিনফাদ ও কনোর (৫৬), কিংবদন্তী আইরিশ পপ সঙ্গীতশিল্পী। 'নাথিং কম্পেয়ারস টু ইউ' গানের জন্য খ্যাত।
৩০ জুলাই: পল রুবেন্স (৭০), মার্কিন কৌতুক অভিনেতা।
৭ আগস্ট: উইলিয়াম ফ্রেডকিন (৮৭), মার্কিন চিত্রপরিচালক। 'দি একসরসিস্ট' ও 'দি ফ্রেঞ্চ কানেকশন' এর জন্য খ্যাত।
৯ আগস্ট: সিক্সটো রদ্রিগেজ (৮১), কাল্ট ফিগার৷ অস্কারজয়ী তথ্যচিত্র 'সার্চিং ফর সুগার ম্যান' তার ওপর ভিত্তি করে বানানো।
১৫ আগস্ট: বিন্দেশ্বর পাঠক (৮০), ভারতীয় সমাজ সংস্করক ও পয়ঃনিষ্কাশন ব্যবস্থার সংস্কারে বিপ্লবী ভূমিকা রাখা ব্যক্তিত্ব।
২৩ আগস্ট: ইয়েভগেনি প্রিগোশিন (৬২), রাশিয়ান আধা-সামরিক বাহিনী ওয়াগনার এর প্রধান। মস্কোর বিরুদ্ধে বিদ্রোহ করার পর রহস্যজনক বিমান দুর্ঘটনায় মৃত্যু।
৩০ আগস্ট: মোহামেদ আল-ফায়েদ (৯২), মিশরিয় ধনকুবের।
২ সেপ্টেম্বর: সালিফ কেইতা (৭৬), মালির ফুটবলার। মার্সেইলি ও সেন্ট-এতিয়ানে ক্লাবেও খেলেছেন।
৯ সেপ্টেম্বর: মাঙ্গোসুথু বুঠেলেজি (৯৫), জুলু যুবরাজ, দক্ষিণ আফ্রিকার প্রথিতযশা রাজনীতিবিদ।
১০ সেপ্টেম্বর: আয়ান উইলমুট (৭৯), ভ্রুণবিদ্যার পথিকৃৎ। ১৯৯৬ এ ক্লোন ভেড়া ডলি-র জন্মের নেপথ্য কারিগর।
১৫ সেপ্টেম্বর: ফার্নান্দো বোটেরো (৯১), খ্যাতিমান কলম্বিয়ান ভাস্কর।
২৫ সেপ্টেম্বর: মাতিও মেসিনা দিনারো (৬১), কুখ্যাত সিসিলিয়ান মাফিয়া বস। কারাগারে বন্দিদশায় মৃত্যু।
২৭ সেপ্টেম্বর: মাইকেল গ্যাম্বন (৮২), ব্রিটিশ অভিনেতা, হ্যারি পটার সিরিজের 'আলবাস ডাম্বলডোর' চরিত্রে অভিনয়সূত্রে বিশ্বব্যাপী পরিচিত৷
২৯ সেপ্টেম্বর: ডায়ানে ফেইন্সটাইন (৯০), 'লায়োনেস অব দ্য ইউএস সিনেট' বা 'যুক্তরাষ্ট্র সিনেটের সিংহী' বলে পরিচিত।
১৩ অক্টোবর: হারবার্ট রিভস (৯১), কানাডিয়-ফরাসি জ্যেতিপদার্থবিদ। মহাকাশবিজ্ঞানের জনপ্রিয়করণে প্রভূত অবদান রেখেছেন৷
১৩ অক্টোবর: লুইস গ্লাক (৮০), আমেরিকান কবি। নোবেল ও পুলিৎজার পুরস্কার জয়ী।
১৫ অক্টোবর: গিসেলে খৌরি (৬৭), আরব বিশ্বের সাংবাদিকতায় এক মহীরুহ।
২১ অক্টোবর: ববি চার্লটন (৮৬), ব্রিটিশ ফুটবল তারকা। বিশ্বকাপজয়ী, ম্যানচেস্টার ইউনাইটেডের এক কিংবদন্তি।
২৭ অক্টোবর: লি কেকিয়াং (৬৮), চীনা রাষ্ট্রপতি শি জিনপিংয়ের ক্যাবিনেটে প্রথম দুই মেয়াদের প্রধানমন্ত্রী।
২৮ অক্টোবর: ম্যাথিউ পেরি (৫৪), মার্কিন তারকা। জনপ্রিয় সিটকম 'ফ্রেন্ডস' এ 'চ্যান্ডলার বিং' চরিত্রে অভিনয় করে বিশ্বব্যাপী খ্যাতি পান।
১৯ নভেম্বর: রোসালিন কার্টার (৯৬), মার্কিন যুক্তরাষ্ট্রের সাবেক ফার্স্ট লেডি, জিমি কার্টারের স্ত্রী।
২৯ নভেম্বর:  হেনরি কিসিঞ্জার (১০০), মার্কিন কূটনীতিক। যুদ্ধবাজ হিসেবে সমালোচিত কিসিঞ্জার দ্বিতীয় বিশ্বযুদ্ধোত্তর পৃথিবীর রাজনৈতিক সমীকরণে গুরুত্বপূর্ণ এক প্রভাবক ছিলেন।
৩০ নভেম্বর: শেন ম্যাকগোয়ান (৬৫), আইরিশ সঙ্গীতশিল্পী, গীতিকার। কেলটিক ফোক 'পাঙ্ক ব্যান্ড দ্য পগুস' এ গাইতেন।
১ ডিসেম্বর: সান্ড্রা ডে ও কনোর (৯৩), মার্কিন যুক্তরাষ্ট্রের সর্বোচ্চ আদালতের প্রথম নারী বিচারক। ১৯৮১ সালে রোনাল্ড রিগানের সরকার তাকে নিয়োগ করেছিল।
৮ ডিসেম্বর: রায়ান ও নিল (৮২) মার্কিন হার্টথ্রব অভিনেতা। 'লাভ স্টোরি' ও 'ব্যারি লিন্ডন' তাকে খ্যাতি এনে দেয়।
১১ ডিসেম্বর: বুলেলওয়া কুতুকানা ওরফে জাহারা (৩৬), দক্ষিণ আফ্রিকান আফ্রো-পপ সেনসেশন। যকৃতের সিরোসিসে প্রয়াত।
১৪ ডিসেম্বর: বেটি কুপার হার্নেস (৯৬), আমেরিকান রাজনীতিবিদ। মিসৌরির সাবেক ফার্স্ট লেডি (১৯৬৫-৭৩), মিসৌরির হাউস অব রিপ্রেজেন্টিটিভস এর সদস্য (১৯৭৯-৮৯)।
১৪ ডিসেম্বর: জর্জ ম্যাকগিনিস (৭৩), আমেরিকান হল অব ফেম বাস্কেটবল খেলোয়াড়।
২৪ ডিসেম্বর: ডেভিড লিল্যান্ড (৮২), ব্রিটিশ চলচ্চিত্র পরিচালক (উইশ ইউ অয়্যার হেয়ার, ভার্জিন টেরিটরি) ও চিত্রনাট্যকার (মোনা লিসা)। বাফটা পুরস্কার বিজয়ী (১৯৮৮)।
২৯ ডিসেম্বর: স্যার মাইকেল হার্ডি বয়েস (৯২), নিউজিল্যান্ডের আইনজীবী, বিচারক ও ভাইস-রিগাল রিপ্রেসেন্টিটিভ। উচ্চ আদালতে বিচারক (১৯৮০-৮৯), গভর্নর জেনারেল (১৯৯৬-২০০১), প্রিভি কাউন্সিলর (১৯৮৯-২০২৩)।
৩০ ডিসেম্বর: খাচিম কার্মোকভ (৮২), রাশিয়ান রাজনীতিবিদ, সংসদ সদস্য (১৯৯৩-৯৫), সিনেটর (২০০১-২০০৯)।
গ্রন্থনা: মাহমুদ নেওয়াজ জয়

ইতালির সাবেক প্রধানমন্ত্রী সিলভিও বারলুসকোনি, রক সম্রাজ্ঞী টিনা টার্নার, রাশিয়ার ভাড়াটে ওয়াগনার বাহিনীর প্রধান ইয়েভজেনি প্রিগোজিনসহ ২০২৩ সালে যাদের মৃত্যুতে বিশ্বব্যাপী শোক ও আলোচনার সৃষ্টি হয়েছে তাদের নিয়ে এই লেখা।